[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  4.03.2009

	Nr.
	  26/214


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.125/2008 pentru modificarea şi completarea art.29 din Legea nr.188/1999 privind Statutul funcţionarilor publici, trimis comisiei pentru examinare pe fond, cu adresa nr.PL.x 61 din 11 februarie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC

	  26/214


R A P O R T      
asupra proiectului de Lege privind aprobarea Ordonanţei de urgenţă a Guvernului nr.125/2008 pentru modificarea şi completarea art.29 din Legea nr.188/1999 privind Statutul funcţionarilor publici

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 61 din 11 februarie 2009, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.125/2008 pentru modificarea şi completarea art.29 din Legea nr.188/1999 privind Statutul funcţionarilor publici.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1181/03.10.2008)
· avizul favorabil al Comisiei juridice, de disciplină şi imunităţi 

(nr.Plx 61/2009)


Proiectul de lege are ca obiect de reglementare modificarea textului alin.(3) ala art.29 din Legea nr.188/1999 privind Statutul funcţionarilor publici, republicată, în sensul că incompatibilitatea dintre funcţia publică de conducere în organizaţia sindicală se va menţine doar pentru funcţionarii publici care au calitatea de ordonatori de credite, justificată de coliziunea de interese dintre calitatea de reprezentanţi legali ai autorităţii sau instituţiei publice şi calitatea de reprezentanţi ai organelor de conducere ale organizaţiei sindicale în care au fost aleşi.

De asemenea, se prevede completarea textului art.29 din legea menţionată, cu un nou alineat, alin. (31), potrivit căruia, pot deţine simultan, funcţia publică şi funcţia în organele de conducere ale organizaţiei sindicale, cu obligaţia respectării regimului incompatibilităţilor şi al conflictelor de interese care le este aplicabil, potrivit legilor speciale. Se realizează, astfel, alinierea legislaţiei române cu cea a celorlalte state membre ale Uniunii Europene.
Comisia propune Plenului Camerei Deputaţilor aprobarea proiectului de lege în forma prezentată de Senat. 

Proiectul de Lege face parte din categoria legilor organice, conform prevederilor art.73 alin.(1) din Constituţia României, republicată.
La dezbaterile care au avut loc în şedinţa comisiei din 3 martie 2009 au participat, în conformitate cu prevederile art. 54 şi 55 din Regulamentul Camerei Deputaţilor, republicat:

· Radu Stancu – secretar de stat, Ministerul Administraţiei şi Internelor
· Marin Pătuleanu – consilier, Ministerul Administraţiei şi Internelor

· Ovidiu Simina – consilier, Ministerul Administraţiei şi Internelor
La lucrările comisiei au fost prezenţi 25 deputaţi, din totalul de 31 membri ai comisiei.

Raportul comisiei a fost adoptat cu unanimitate voturi.
Proiectul de lege a fost adoptat de Senat în şedinţa din 9 februarie 2009.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru

